Vrou glo oor biltong vermoor | Maroela Media
Vrou glo oor biltong vermoor
Makatisi Khumalo (59) het in die Ventersburg-landdroshof in die Vrystaat verskyn in verband met die moord op sy susterskind.
“Die polisie in Ventersburg is Dinsdagaand omstreeks 19:30 na ŉ huis in Mamahabane ontbied nadat ŉ voorval van huishoudelike geweld aangemeld is,” het sers. Mamello Mokhuoane, woordvoerder van die polisie, in ŉ verklaring gesê.
Toe die polisie en paramedici by die toneel opgedaag het, het hulle Mmatsiu Snanh Tsiu (43) in ŉ plas bloed op die trappies voor die huis aangetref. Sy het meswonde opgedoen en is op die toneel dood verklaar.
Die twee het glo oor vier stukkies biltong gestry. ŉ Ooggetuie het aan die polisie gesê Khumalo het Tsiu daarvan beskuldig dat sy sy biltong gevat het.
Khumalo moet op 24 Maart weer in die hof verskyn om aansoek te doen om borgtog.
Petroltenkwa slaan aan die brand na ongeluk
humor · 4 jaar gelede
Oplossing: Moet biltong nie so lekker maak nie. In die verkeerde hande kan dit selfs aanleiding gee tot moord .
seker ook oom Jan se skuld.